stanford-oval/wikipedia huggingface dataset:
וילה ואלו

| --- | --- |

 לידה:  22 בנובמבר 1976 (בן 47) הלסינקי, פינלנד 
 שם לידה:  Ville Hermanni Valo 
 מוקד פעילות:  פינלנד 
 תקופת הפעילות:  מ-1991
 סוגה:  רוק
 סוג קול:  בריטון 
 שפה מועדפת:  פינית 
 חברת תקליטים:  האחים וורנר 
 www.heartagram.com
 פרופיל ב-IMDb
 חתימה:  
 
וילה הרמאני ואלו (בפינית: Ville Valo;‏נולד ב-22 בנובמבר 1976) הוא הסולן של להקת הרוק הפינית HIM. בעבר היה מתופף בלהקה Daniel Lioneye, שהייתה פרויקט צדדי וזמני של מרבית חברי להקת HIM. ואלו כתב והלחין את כל שירי הלהקה (למעט קאברים לשירים של להקות אחרות שהקליטה הלהקה). כמו כן, הוא יצר עבור הלהקה את סמל ההארטאגרם (Heartagram).
ילדות ומשפחה

ואלו נולד בהלסינקי, פינלנד. עבר עם משפחתו לאונקילה (ליד הלסינקי), בה בילה את ילדותו. למד בבית ספר למוזיקה לנגן על גיטרה, גיטרה בס, תופים ופסנתר. לווילה יש אח אחד בשם ג'סי, הצעיר ממנו ב-8 שנים.
חייו האישיים

לצד השמועות על נטיותיו המיניות ניהל וילה מערכת יחסים של מספר שנים עם הדוגמנית הפינית ג'ונה ניגרן, אך הם נפרדו בסופו של דבר בשנת 2006. עם השנים פיתח וילה התמכרות קשה לאלכוהול ונאלץ לעבור גמילה.
לשחרר את סין: האומץ להאמין

| --- | --- |

 בימוי:  מייקל פרלמן
 הופק בידי:  הפקה משותפת של קין וונג וערוץ טלוויזיה חופשי של סין, NTDTV
 שחקנים ראשיים:  ג'ניפר זאנג, צ'ארלס לי
 מדינה:  ארצות הברית 
 חברת הפקה:  New Tang Dynasty Television 
 הקרנת בכורה:  2012 
 שפת הסרט:  אנגלית, מנדרינית 
 סוגה:  סרט תיעודי 
 דף הסרט ב־IMDb
 
לשחרר את סין: האומץ להאמין (בסינית:自由中国：有勇气相信) הוא סרט תיעודי של הבמאי מייקל פרלמן שעוסק בהפרת זכויות אדם בסין ובייחוד בקצירת איברים חיים. הוא הופק במשותף על ידי מר קין וונג וערוץ טלוויזיה חופשי של סין, NTDTV. הסרט הוקרן בהקרנות פרטיות בפרלמנטים, באוניברסיטאות ובפסטיבלי סרטים כאשר הקרנות פרטיות בולטות נערכו בין היתר בכנסת, בקונגרס האמריקאי ובפרלמנט האירופי. הסרט יצא לאור לקהל הרחב בארצות הברית ב-31 במאי 2013 ובעולם ב-4 ביוני 2013. הוא זכה בפרסים ושבחים רבים ברחבי עולם.
תוכן הסרט

הסרט עוסק בסיפורם של ג'ניפר דזנג וצ'ארלס לי אשר נרדפים בידי המשטר בסין. פאלון גונג היא שיטה המערבת טאואיזם ובודהיזם אשר התפשטה בסין במשך שנות ה-90 (יותר מ-70 מיליון מאמינים). לאחר שהמשטר מעריך שקיימים יותר אנשים האוחזים באמונה הרוחנית מאשר אנשים החברים במפלגה הקומוניסטית, הוא אוסר את האמונה בחוק ומתחיל דיכוי אכזרי של המאמינים.
דזנג היא חברת מפלגה קומוניסטית המאמינה בשיטת פאלון גונג ולי הוא אמריקאי ממוצא סיני המנסה להרחיב את חופש הביטוי בסין. דזנג ולי נכלאים במחנות עבודה בהם הם חווים עינויים ושטיפת מוח במסגרת תוכנית לחינוך מחדש. כמו כן נחשפת בסרט שיטה מסחרית של סחר באיברים, לפיה כאשר נערכת הזמנה להשתלת איברים בסין לוקחים את המאמין בשיטת ה"פאלון גונג" וחותכים ממנו את האיבר בעודו בחיים, כדי לשמור על טריות האיבר (ידוע גם כ"קצירת איברים"). לאחר מכן רוצחים אותו.
דזנג מצליחה לברוח לאוסטרליה, שם היא מפרסמת ספר רב מכר אודות הרדיפות בסין ומתאחדת עם משפחתה. לי חוזר לסין במאמץ לסתור את התעמולה נגד אמונת הפאלון גונג.
תוכן הסרט > מרואיינים בסרט

ג'ניפר דזנג - חברת מפלגה קומוניסטית לשעבר, כותבת רב המכר "עדים להיסטוריה: מאבקה של אישה סינית אחת לחירות"
ד"ר צ'ארלס לי - איש עסקים אמריקאי ממוצא סיני ואסיר לשעבר במחנה עבודה סיני
דייוויד קילגור - מזכיר המדינה לשעבר של קנדה, אחד משני המחברים של דו"ח קילגור-מטאס.
כריס סמית - חבר קונגרס אמריקני
איתן גוטמן - מחבר הספרים: "Losing The New China" "לאבד את סין החדשה: סיפורו של המסחר האמריקני, תשוקה ובגידה" ושל הספר: "הטבח: הרג המוני, קציר איברים, והפתרון הסודי של סין לבעיית מתנגדי המשטר", כותב במגזין וול סטרייט אסיה
ביקורות ופרסים

הסרט זכה לתשבחות רבות בשל המסר הנוקב וחשיפת ראיות אודות קציר האיברים הסיני. ראש מחלקת ניו-יורק של ה-CNN לשעבר, קרן קרי, אמרה כי הוא "מרתק ואינטנסיבי". חבר הקונגרס האמריקני, כריס סמית, מקווה ש"הסרט הזה ישנה את כללי המשחק".
הסרט זכה לפחות ב-6 פרסים בפסטיבלי פרסים, רובם בארצות הברית.
הערות שוליים

↑  צ'ונג צ'ינג שיה, סרט תיעודי המוקרן באוסטרליה טרם הפצתו, חושף את פשעי קצירת איברים, חדשות פאלון גונג, 15 במרץ 2013
↑  הזמנה ליום עיון בכנסת
↑  אתר הסרט - (אודות) הסרט
↑  Help Free China! — FREE CHINA: The Courage to Believe (באנגלית)
↑  מדינת ישראל אסרה בשנת 2008 על מימון השתלות איברים בסין
↑  קין וונג, Free China: The Courage to Believe, אתר IMDb
↑  Ethan Gutman, Losing the New China: A Story of American Commerce, Desire, and Betrayal, Encounter Books, 2004
↑  Ethan Gutman, The Slaughter: Mass Killings, Organ Harvesting, and China's Secret Solution to Its Dissident Problem, Prometheus Books, 2014
↑  אתר הסרט
מאמה מיה! (מחזמר)

ערך זה עוסק במחזמר המבוסס על שירי להקת אבבא משנת 1999. אם התכוונתם למשמעות אחרת, ראו .
| --- | --- |

כרזת המחזמר "מאמא מיה!"
 מילות השירים:  ביורן אולבאוס בני אנדרסון סטיג אנדרסון
 מבוסס על:  שירי להקת אבבא
 ליברטיסט:  קת'רין ג'ונסון
 מוזיקה:  ביורן אולבאוס בני אנדרסון
 מקום ההתרחשות:  אי יווני דמיוני
 תקופת ההתרחשות:  יומיים, בשלהי שנות ה-90
 מדינה:  בריטניה בריטניה
 סוגה:  מחזמר
 הצגת בכורה:  1999
 מספר מערכות:  2
 שפה:  אנגלית
 פרסים:  זוכה פרס אוליבייה זוכה Theatre World Award זוכה Touring Broadway Award
 www.mamma-mia.com
מאמה מיה! (!Mamma Mia) הוא מחזמר להיטים מאת המחזאית הבריטית קת'רין ג'ונסון, המבוסס על שירי להקת אבבא, שחוברו על ידי בני אנדרסון וביורן אולבאוס, לשעבר חברים בלהקה. שמו של המחזמר נלקח מלהיט מצעד-הפזמונים של הלהקה משנת 1975, "מאמה מיה". אולבאוס ואנדרסון, שהלחינו את המוזיקה המקורית לאבבא, היו מעורבים בפיתוח המחזמר מההתחלה. אנני-פריד לינגסטד, שותפתם ללהקה, הייתה מעורבת מבחינה כלכלית בהפקה, והיא גם הייתה נוכחת בהרבה מהופעות הבכורה ברחבי העולם.
המחזמר כולל להיטים רבים, בהם: "Super Trouper",‏ "Lay All Your Love On Me", ‏ "Dancing Queen",‏ "Knowing Me, Knowing You",‏ "Take a Chance On Me",‏ "Thank You for the Music",‏ "Money, Money, Money",‏ "The Winner Takes It All",‏ "Voulez-Vous",‏ "SOS" ו-"Mamma Mia". למעלה מ-54 מיליון אנשים צפו במחזה, שהכניס שני מיליארד דולר ברחבי העולם, מאז הופעת הבכורה שלו, בשנת 1999.
עיבוד קולנועי של המחזמר, בכיכובם של מריל סטריפ, קולין פירת', פירס ברוסנן, אמנדה סייפריד, כריסטין בראנסקי, סטלאן סקארסגארד וג'ולי וולטרס, הופץ ביולי 2008.
המחזה הוצג בווסט אנד של לונדון ובברודוויי בניו יורק, כמו גם מספר הפקות בינלאומיות שונות ברחבי העולם. משך ההופעה הוא כשעתיים וחצי, בתוספת של הפסקה של 15 דקות בין שתי המערכות.
רקע

מאמה מיה! מבוסס על שירי להקת אבבא. אבבא היא להקת פופ/דאנס שוודית, שהייתה פעילה בשנים 1972-1982 והייתה לאחד מהרכבי הפופ הבינלאומיים הפופולריים ביותר בכל זמנים, שהגיעה שוב ושוב למקום הראשון ברשימות מצעדי פזמונים באירופה, צפון אמריקה ואוסטרליה. לאחר הופעת הבכורה של המחזמר בלונדון בשנת 1999, אלבום הלהקה Gold: Greatest Hits משנת 1992 הגיע שוב לראש מצעדי הפזמונים בבריטניה. המחזמר הוא פרי יוזמתה של המפיקה ג'ודי קריימר. היא פגשה את כותבי השירים ביורן אולבאוס ובני אנדרסון בשנת 1983 כאשר עבדו יחד עם טים רייס על המחזמר Chess.‏ היה זה השיר "The Winner Takes It All" שבו ראתה את הפוטנציאל התיאטרלי שיש לשירי הפופ שלהם. השניים לא הביעו התלהבות, אך יחד עם זאת - לא התנגדו לרעיון לחלוטין.
בשנת 1997, קריימר פנתה אל קתרין ג'ונסון על מנת שתכתוב את הלברית עבור המחזמר. בשנת 1998, פילידה לויד הפכה לבמאית ההצגה.
הפקות > הפקת וסט אנד המקורית

מאמה מיה! עלה לראשונה בווסט אנד של לונדון ב-6 באפריל 1999 בתיאטרון הנסיך אדוארד, והועבר לתיאטרון הנסיך מוויילס ב-9 ביוני 2004, שם המשיך להציג עד ספטמבר 2012, כאשר הוא עבר שוב, לתיאטרון נובלו. בהפקה המקורית של לונדון, אותה ביימה פילידה לויד עם כוריאוגרפיה של אנתוני ון לאס, כיכבו שיבון מקארת'י (דונה), ליסה סטוקי (סופי) והילטון מקריי (סם).
הפקות > הפקת ברודוויי המקורית

הבכורה של ההצגה בצפון אמריקה עלתה בתיאטרון אלכסנדרה המלכותי בטורונטו ב-23 במאי 2000. הבכורה של ההצגה בברודוויי עלתה ב-18 באוקטובר 2001, בתיאטרון גן החורף. הצוות המקורי של ברודוויי כלל את: לואיז פיטר (דונה), ג'ודי קיי (רוזי) וקארן מסון (טניה).
ב-15 במאי 2005, מאמה מיה! עקף את הפקות ברודוויי המקוריות של 'צלילי המוסיקה', 'המלך ואני' ו'אמריקאים דפוקים' (Damn Yankees) עם 1,500 הופעות. מ-9 בספטמבר 2006, זהו המחזמר ה-24 ברשימת כל הזמנים של ברודוויי שהופיע הכי הרבה פעמים.
ביוני 2005 מאמה מיה! עלה בפעם ה-1,000 בלאס וגאס, ובכך הפך למחזה ברודוויי הכי מצליח ועם הופעות הכי רבות אי פעם בלאס וגאס.
הפקות > הפקות בינלאומיות וסיבובי הופעות

נכון לאוקטובר 2006, המחזמר הופיע ב-9 שפות: אנגלית, גרמנית, יפנית, הולנדית, קוריאנית, ספרדית, שוודית, פלמית ורוסית.
ב-2007 הופיע המחזמר לראשונה בישראל בהיכל נוקיה בחודש אוגוסט עד ספטמבר 2015 וחזר שוב לישראל למספר הופעות במשכן לאומנויות הבמה בתל אביב.
| ההפקה | תאריך בכורה | תאריך סגירה | שפה |
| --- | --- | --- | --- |
| לונדון בתיאטרון הנסיך מוויילס | 2004 |  | אנגלית |
| ניו יורק בברודוויי | 18 באוקטובר 2001 | 5 בספטמבר 2015 | אנגלית |
| סיבוב הופעות בצפון אמריקה, נקרא בעבר סיבוב הופעות 2 בארצות הברית | 26 בפברואר 2002 |  | אנגלית |
| המבורג | 3 בנובמבר 2002 | קיץ 2007 | גרמנית |
| לאס וגאס בחוף מנדליי | 13 בפברואר 2003 |  | אנגלית |
| שטוטגרט | 18 ביולי 2004 | קיץ 2007 | גרמנית |
| סיבוב הופעות בינלאומי | 30 באוגוסט 2004 |  | אנגלית |
| מדריד | 11 בנובמבר 2004 | 6 במאי 2007 | ספרדית |
| מוסקבה | 14 באוקטובר 2006 |  | רוסית |
| סאונגנאם, קוריאה הדרומית | 20 בינואר 2007 |  | קוריאנית |
| גטבורג | 9 במאי 2007 |  | שוודית |
| פוקוקה, יפן | 19 במאי 2007 |  | יפנית |
| אסן, גרמניה | מאי 2007 |  | גרמנית |
| תל אביב, ישראל | 12 ביוני 2007 |  | אנגלית |
| הונג קונג | 2008 |  | מנדרינית |
| לונדון בתיאטרון הנסיך אדוארד | 9 באפריל 1999 | 27 במאי 2004 | אנגלית |
| טורונטו בתיאטרון אלכסנדרה המלכותי | 23 במאי 2000 | 22 במאי 2005 | אנגלית |
| סיבוב הופעות 1 בארצות הברית | 15 בנובמבר 2000 | 29 באוגוסט 2004 | אנגלית |
| סיבוב הופעות אוסטרלי בינלאומי | 9 ביוני 2001 | 9 במרץ 2005 | אנגלית |
| טוקיו | 1 בדצמבר 2002 | 28 בנובמבר 2004 | יפנית |
| אוטרכט | 9 בנובמבר 2003 | 12 בפברואר 2006 | הולנדית |
| סיאול | 25 בינואר 2004 | 24 באפריל 2004 | קוריאנית |
| סיאול | 18 ביוני 2006 | 12 בספטמבר 2006 | קוריאנית |
| אוסקה | 9 בינואר 2005 | 12 בפברואר 2007 | יפנית |
| דאיגו | 15 בינואר 2005 |  ? | קוריאנית |
| סטוקהולם | 12 בפברואר 2005 | 7 בינואר 2007 | שוודית |
| אנטוורפן | 12 במרץ 2006 | 2 ביולי 2006 | פלמית |
הפקות > הפקות בינלאומיות וסיבובי הופעות > בישראל

בשנת 2019 עלתה בתיאטרון הלאומי הבימה גרסה עברית למחזמר (תרגום: אלי ביז'אווי), בבימויו של משה קפטן ובניהולו המוזיקלי של ליאור רונן. במחזמר מככבים:
דונה שרידן- מיקי קם
סופי שרידן- רוני דלומי / אגם בוחבוט
רוזי- חני נחמיאס / עירית ענבי
טניה- אורנה דץ / שרון חזיז
סם קרמייקל- יגאל שדה
ביל אנדרסון- שרון אלכסנדר / דדי זהר
הארי ברייט- דורון אורן / דדי זהר
סקיי- מתן שביט / גל גולדשטיין
פפר - ניב חביב / חנן שוורצברג
אלי- עמית זיתון / אביב פנקס / ירדן מרחבי
ליסה-  רוני מרחבי / יעל צדוק
ולהקת הבימה.
תקציר עלילה > מערכה ראשונה

לפני שהמסך עולה, התזמורת מתחילה לנגן את האוברטורה, הכוללת מחרוזת אינסטרומנטלית של כמה מהלהיטים של אבבא.
הסיפור מתרחש באי יווני דמיוני, בשלהי שנות ה-90. סופי שרידן בת ה-20 מתכוננת לקראת חתונתה, וחולמת כי אביה ימסור אותה לסקיי, הארוס שלה, בטקס החתונה ("פרולוג"). זאת, למרות שמעולם לא פגשה באביה ואיננה יודעת מיהו. סופי מוצאת את היומן האישי הישן של אמה, דונה שרידן, אותו ניהלה מהקיץ שלפני שילדה אותה. ביומן, סופי מוצאת רישומים בהם אמה מתארת פגישות אינטימיות עם שלושה גברים ("Honey, Honey"). סופי מאמינה שאחד משלושת הגברים הללו הוא אביה, ושלושה חודשים לפני החתונה, ללא ידיעתה של אימה, היא שולחת להם הזמנות לחתונה בשמה.
ביום שלפני החתונה, דונה שרידן מתחילה לקבל את פניהם של אורחיה בטברנה אותה היא מנהלת. ראשונות להגיע הן שתי חברותיה הטובות ביותר של דונה - טניה (סנובית, עשירה וגרושה שלוש פעמים) ורוזי (רווקה, חסרת דאגות שאוהבת לכייף). השלוש, אשר כ-20 שנה קודם לכן הרכיבו ביחד את להקת הבנות "דונה והדינמו'ס", משלימות פערים ומספרות זו לזו על חייהן ("Money, Money, Money").
בהמשך אותו יום, שלושת האבות האפשריים של סופי מגיעים לחתונה: סם קרמייקל (אדריכל אמריקאי), הארי ברייט (בנקאי בריטי) וביל אוסטין (סופר והרפתקן אוסטרלי), וסופי משכנעת אותם שלא יספרו לדונה שהיא זו שהזמינה אותם ("Thank You for the Music"). כאשר דונה פוגשת בהם היא מופתעת מאוד ("Mamma Mia"), ובורחת בוכייה לחדרה, שם טניה ורוז מעודדות אותה ("Chiquitita",‏ "Dancing Queen"). סופי מספרת לארוסה סקיי שהזמינה את שלושת הגברים, מתוך אמונה שכאשר תכיר אותם היא תדע מיד מי מהם הוא אביה, אבל עכשיו היא רק מבולבלת ועדיין לא יודעת מיהו אביה. סקיי מנסה לשכנע אותה שהיא לא זקוקה לאף גבר אחר בחייה, פרט אליו ("Lay All Your Love On Me").
במסיבת הרווקות של סופי, "דונה והדינמו'ס" מתאחדות לביצוע שיר אחד בלבד באופן חד-פעמי ("Super Trouper"). סם, ביל והארי מגיעים בטעות למסיבה, אבל האורחות של סופי משכנעות אותם להישאר ("‏(A Man After Midnight)‏ !Gimme! Gimme! Gimme"). סופי משוחחת בנפרד עם כל אחד משלושת הגברים. בתחילה, היא מאמינה שביל הוא אביה (כי היא חושבת שהיא קרויה על שם דודתו סופיה, ושמהירושה שלה דונה בנתה את הטברנה), ומבקשת ממנו שימסור אותה בחתונתה. ביל מציע שתחילה ישוחח על כך עם דונה (שבעצמה לא יודעת מיהו האב האמיתי), אך סופי משכנעת אותו לשמור את העניין בסוד ("The Name Of The Game"). עד מהרה, גם סם וגם הארי, כל אחד בתורו, מבין שסופי הזמינה אותו לחתונה, כי חשבה שהוא אביה, וכי רצתה שימסור אותה. סופי עוזבת את המסיבה מבולבלת, חוששת לאכזב את שלושת הגברים, שכעת כל אחד מהם חושב שהוא אביה, מבלי לדעת על השניים האחרים, ושהוא זה שימסור אותה בחתונה ("Voulez-Vous").
תקציר עלילה > מערכה שנייה

המערכה מתחילה באינטרמצו, בו נראית סופי סובלת מסיוט, בו שלושת האבות האפשריים נלחמים על הזכות ללוות אותה בחתונה, והיא מתעוררת בייאוש ("Under Attack"). סופי נסערת, ודונה מניחה שהיא רוצה לבטל את החתונה. סופי נעלבת ועוזבת את החדר, בעוד סם נכנס. סם מעוניין לשוחח עם דונה על סופי, אך דונה לא מעוניינת להקשיב לו ("One Of Us"). השניים משוחחים על נסיבות הפרידה שלהם, כאשר סם עזב את האי על מנת להינשא לאישה אחרת, והיא אמרה לו שהיא לא רוצה לראות אותו שוב, בעוד סם היה הגבר שדונה אהבה יותר מאשר האחרים, ושבעצם שניהם רוצים לחזור להיות שוב ביחד, כפי שהיה בהתחלה ("SOS").
על חוף הים, הארי משוחח עם טניה אודות תפקידו של אבי הכלה בחתונה, והיא משיבה לו: "לשלם את החשבון". פפר, אחד מהבחורים העובדים בטברנה של דונה, מנסה לחזר אחר טניה, אך היא דוחה אותו, בטענה שהוא צעיר מדי עבורה ("Does Your Mother Know").
סקיי מתעמת עם סופי על שהזמינה את סם, הארי וביל לחתונתם - הוא מאשים אותה שהיא טענה שהיא רוצה חתונה גדולה רק כדי שהיא תוכל לגלות מיהו אביה, והוא עוזב פגוע. סם מנסה לעודד את סופי, ולתת לה כמה עצות אבהיות מניסיונו, תוך שהוא מספר לה על נישואיו הכושלים ("Knowing Me, Knowing You"), אולם סופי לא מתנחמת.
הארי מציע לדונה שישלם עבור החתונה, והם מעלים ביחד זיכרונות משותפים מעברם ("Our Last Summer"). סופי מבקשת מדונה שתעזור לה להתכונן לחתונה ("Slipping Through My Fingers"), ודונה חושפת בפניה כי נאלצה לגדל אותה לבד, לאחר שמשפחתה ניתקה איתה קשר, כאשר נכנסה להיריון. השתיים מתפייסות, וסופי מבקשת מדונה שהיא תהיה זו שתמסור אותה לחתן בטקס החתונה. סם מגיע ומנסה שוב לדבר עם דונה, שעדיין מסרבת לשמוע אותו, ואומרת לו שהוא שבר את ליבה כשגילתה שהוא מאורס לאישה אחרת ("The Winner Takes It All"). השניים מבינים כי הם עדיין אוהבים האחד את השני, בניגוד לשיקול דעתה של דונה. בטברנה, רוזי עושה הכנות האחרונות לקראת החתונה, כאשר ביל מגיע. הוא מצהיר על מחויבותו לחיי הרווקות, אבל רוזי, שבינתיים נמשכת אליו, מפצירה בו שישקול מחדש ("Take a Chance On Me").
החתונה מתחילה, כאשר דונה מלווה את סופי, בעודן צועדות במעבר שבין המושבים. לפני שהכומר מספיק להתחיל את הטקס, דונה מצהירה בפני כולם כי אביה של סופי נוכח באולם, אך היא לא יודעת מיהו מבין שלושת הגברים. סופי מגלה לאימה כי היא זו שהזמינה את שלושתם לחתונה. שלושת הגברים מצהירים כי זה לא משנה להם מיהו האב האמיתי, וכי כל אחד מהם מסופק בלהיות רק "שליש אב" וחלק בחייה של סופי. כמו כן, הארי יוצא מהארון וחושף שהוא נמצא במערכת יחסים ממושכת ומחויבת לבן-זוג בשם לורנס.
סופי וארוסה סקיי מחליטים שהם לא רוצים להתחתן, וסם מנצל את הרגע לספר לדונה שהוא אוהב אותה, וכאשר עזב אותה לפני 20 שנה זה היה על מנת לבטל את אירוסיו לאישה אחרת, והוא חזר מיד אחר כך לאי, רק כדי לגלות שדונה יוצאת כבר עם גבר אחר. הוא שב לביתה והתחתן לבסוף עם ארוסתו, אולם כעת הוא גרוש, ומציע לדונה להינשא לו ("I Do, I Do, I Do, I Do, I Do"), היא נענית בחיוב והשניים מתחתנים. סופי וסקיי עוזבים את האי, על מנת לצאת ולטייל יחדיו ברחבי העולם ("I Have A Dream").
תקציר עלילה > הדרן

לאחר קידות על רקע גרסה אינסטרומנטלית של "Does Your Mother Know", צוות השחקנים מבצע יחד את השירים הבאים: "Mamma Mia",‏ "Dancing Queen"‏ ו-"Waterloo", כאשר דונה, טניה, רוזי, סם, ביל והארי לבושים בתלבושות צבעוניות וססגוניות בהשראת אבבא. לעיתים קרובות הם מזמינים את הקהל למחוא כפיים, לרקוד ולשיר ביחד איתם.
שירים

| מערכה | מס' | שם השיר | ביצוע |
| --- | --- | --- | --- |
| מערכה ראשונה | 1 | אוברטורה | תזמורת |
| מערכה ראשונה | 2 | פרולוג | סופי |
| מערכה ראשונה | 3 | Honey, Honey | סופי, אלי, ליסה |
| מערכה ראשונה | 4 | Money, Money, Money | דונה, טניה, רוזי, פפר, להקה |
| מערכה ראשונה | 5 | Thank You for the Music | סופי, הארי, סם, ביל |
| מערכה ראשונה | 6 | Mamma Mia | דונה, להקה |
| מערכה ראשונה | 7 | Chiquitita | דונה, טניה, רוזי |
| מערכה ראשונה | 8 | Dancing Queen | דונה, טניה, רוזי |
| מערכה ראשונה | 9 | Lay All Your Love On Me | סקיי, סופי, להקה |
| מערכה ראשונה | 10 | Super Trouper | דונה, טניה, רוזי, נשות הלהקה |
| מערכה ראשונה | 11 | ‏(A Man After Midnight) ‏!Gimme! Gimme! Gimme | נשות הלהקה |
| מערכה ראשונה | 12 | The Name Of The Game | סופי, ביל |
| מערכה ראשונה | 13 | Voulez-Vous | להקה |
| מערכה שנייה | 1 | אינטרמצו | תזמורת |
| מערכה שנייה | 2 | Under Attack | סופי, להקה |
| מערכה שנייה | 3 | One Of Us | דונה |
| מערכה שנייה | 4 | SOS | דונה, סם |
| מערכה שנייה | 5 | Does Your Mother Know | טניה, פפר, להקה |
| מערכה שנייה | 6 | Knowing Me, Knowing You | סם |
| מערכה שנייה | 7 | Our Last Summer | הארי, דונה |
| מערכה שנייה | 8 | Slipping Through My Fingers | דונה, סופי |
| מערכה שנייה | 9 | The Winner Takes It All | דונה |
| מערכה שנייה | 10 | Take a Chance on Me | רוזי, ביל |
| מערכה שנייה | 11 | I Do, I Do, I Do, I Do, I Do | סם, דונה, להקה |
| מערכה שנייה | 12 | I Have A Dream | סופי |
| הדרן | 1 | Mamma Mia | להקה |
| הדרן | 2 | Dancing Queen | דונה, טניה, רוזי, להקה |
| הדרן | 3 | Waterloo | דונה, טניה, רוזי, להקה |
הקהל זוכה לעידוד לשיר בזמן ההדרן.
בחזרה הגנרלית השיר Summer night city הופיע מיד אחרי ההקדמה. הסצנה של Summer night city הייתה חזרה לפני החתונה, ובמהלך השיר אלי, ליזה, טניה ורוזי הגיעו לאי.
עיבוד קולנועי

המחזמר מאמא מיה! זכה לעיבוד קולנועי בשנת 2008, לאחר שהופק על ידי ג'ודי קריימר וגרי גוטצמן, על פי תסריט מאת קת'רין ג'ונסון. במאית הסרט הייתה פילידה לויד, עם טום הנקס, ריטה וילסון, ביורן אולבאוס ובני אנדרסון כמפיקים בפועל. בסרט מככבים מריל סטריפ בתפקיד דונה שרידן, אמנדה סייפריד בתפקיד סופי, פירס ברוסנן בתפקיד סם קרמייקל, כריסטין בראנסקי בתפקיד טניה, דומיניק קופר בתפקיד סקיי, קולין פירת' בתפקיד הארי ברייט, סטלאן סקארסגארד בתפקיד ביל אנדרסון וג'ולי וולטרס בתפקיד רוז.
הסרט הוקרן לראשונה בארצות הברית ב-18 ביולי 2008. רוב השירים שהופיעו במחזמר נשארו במלואם גם בסרט, למעט החריגים הבאים:
השיר "Under Attack" - מופיע במחזמר, אך לא מופיע בסרט כלל.
השיר "One Of Us" - מופיע במחזמר, אך לא מופיע בסרט כלל.
השיר "Knowing Me, Knowing You" - מופיע במחזמר, אך בסרט מופיע רק כמוזיקת רקע לחתונה.
השיר "Thank You for the Music" - מופיע במחזמר, אך מופיע בסרט על רקע כתוביות הסיום בלבד.
השיר "When All Is Said and Done" - לא מופיע במחזמר, אך כן מופיע בסרט.
השיר "Our Last Summer" - מבוצע במחזמר על ידי דונה והארי, במהלך המערכה השנייה. בסרט, השיר מבוצע בשלב הרבה יותר מוקדם של העלילה, והוא מבוצע על ידי סופי, ביל, סם והארי.
השיר "The Name Of The Game" - השיר מופיע במחזמר, ואף תוכנן להיות חלק בסרט, ולמרות שצולם - בסופו של דבר השיר נחתך מהסרט בשלב העריכה.
שחקנים ודמויות

| הדמות | הפקת וסט אנד המקורית 1999 | הפקת ברודוויי המקורית 2001 | סרט הקולנוע 2008 | הפקת הבימה 2019 |
| --- | --- | --- | --- | --- |
| דונה שרידן | שיבון מקארת'י | לואיז פיטר | מריל סטריפ | מיקי קם |
| רוזי | ג'ני גלוואיי | ג'ודי קיי | ג'ולי וולטרס | חני נחמיאס / עירית ענבי |
| טניה | לואיז פלורייט | קרן מייסון | כריסטין ברנסקי | אורנה דץ / שרון חזיז |
| סם קרמייקל | הילטון מקריי | דייוויד וו. קילי | פירס ברוסנן | יגאל שדה |
| ביל אוסטין | ניקולאס קוליקוס | קן מרקס | סטלאן סקארסגארד | שרון אלכסנדר / דדי זהר |
| הארי ברייט | פול קלארקסון | דין נואלן | קולין פירת' | דורון אורן / דדי זהר |
| סופי שרידן | ליסה סטוקי | טינה מדיגן | אמנדה סייפריד | רוני דלומי / אגם בוחבוט |
| סקיי | אנדרו לאנגטרי | ג'ו מצ'וטה | דומיניק קופר | גל גולדשטיין / מתן שביט |
פרסים ומועמדויות

בשנת 2000, ג'ני גלוואיי (רוזי) זכתה בפרס אוליבייה עבור שחקנית המשנה הטובה ביותר במחזמר. עמיתותיה שיבון מקארת'י (דונה שרידן) ולואיז פלורייט (טניה) גם היו מועמדות לפרס אוליבייה, עבור השחקנית הראשית הטובה ביותר במחזמר ועבור שחקנית המשנה הטובה ביותר במחזמר בהתאה, אך הן לא זכו.
בשנת 2002, המחזמר היה מועמד לחמישה פרסי טוני, בין השאר בקטגוריות המחזמר הטוב ביותר והשחקנית הראשית הטובה ביותר במחזמר, אך לא זכה באף אחד מהם.
הערות שוליים

↑  Mamma Mia! Internet Broadway Database, accessed September 27, 2012
↑  Craymer, Judy (באוקטובר 2005). "A Truly Original Musical". Souvenir brochure. {{cite journal}}:  (עזרה)
1 2 3  Craymer, Judy (באוקטובר 2005). "A Truly Original Musical". Souvenir brochure. {{cite journal}}:  (עזרה)
↑  West End's MAMMA MIA! Will Move to the Novello Theatre
↑  'Mamma Mia' listing london-theatreland.co.uk, accessed February 6, 2010
↑  " 'Mamma Mia!' review", Billboard, April 10, 1999, accessed February 7, 2010
| להקת אבבא |
| --- | --- | --- |
| חברי הלהקה | אנייטה פלטסקוג • ביורן אולבאוס • בני אנדרסון • אנני-פריד לינגסטד |  |
| שירי הלהקה |  Chiquitita •‏ Dancing Queen •‏ Does Your Mother Know •‏ Fernando •‏ Gimme! Gimme! Gimme! (A Man After Midnight) •‏ Honey, Honey •‏ I Do, I Do, I Do, I Do, I Do •‏ I Have A Dream •‏ Knowing Me, Knowing You •‏ Lay All Your Love On Me •‏ Mamma Mia •‏ Money, Money, Money •‏ One Of Us •‏ Our Last Summer •‏ SOS •‏ Slipping Through My Fingers •‏ Super Trouper •‏ Take a Chance on Me •‏ Thank You for the Music •‏ The Day Before You Came •‏ The Name Of The Game •‏ The Winner Takes It All •‏ Under Attack •‏ Voulez-Vous •‏ Waterloo •‏ When All Is Said and Done • ‏ Summer Night City • ‏ Angeleyes • ‏ Move On • ‏ Happy New Year • ‏ Under Attack  •‏ My Mama Said •‏ Watch Out •‏ You Owe Me One •‏ Tropical Loveland •‏ The King Has Lost His Crown  |  |
| שונות | ביורן אגיין - להקת המחווה • מאמה מיה! - המחזמר • מאמה מיה! - הסרט • מאמה מיה! Here We Go Again - סרט ההמשך • אבבא: המוזיאון • דיסקוגרפיה של ABBA |  |
| --- | --- |
בקרת זהויות :  GND: 7587850-1  MusicBrainz work: 7830f7f5-0ee9-4120-b825-3031f7c955d4 
'תיאטרון הנסיך אדוארד' - הבית המקורי של מאמה מיה!
הופעת הבכורה של מאמה מיה! בצפון אמריקה, בתיאטרון ה-Royal Alexandra שבטורונטו, קנדה.
מאט קוסטלו

מת'יו טיילר קוסטלו (באנגלית: Matthew Tyler Costello; נולד ב-5 באוגוסט 1993) הוא כדורסלן איבוארי יליד-ארצות הברית המשחק בעמדות הפאוור פורוורד והסנטר בסאסקי בסקוניה מליגת העל הספרדית והיורוליג.
קריירה בתיכון

קוסטלו למד בבית הספר התיכון ביי סיטי וסטרן במישיגן, והעמיד ממוצעים של 25.1 נקודות, 19.1 ריבאונדים, 4.0 אסיסטים ו-4.0 חסימות למשחק. הוא הוביל את הווריורס לחצי הגמר האזורי בדרג 4A, מאזן 18–6 ואליפות מחוז שנייה ברציפות. הוא סיים את הקריירה כמוביל בית הספר בכל הזמנים בנקודות (1,518), ריבאונדים (1,069) וחסימות (280), ודורג בין 100 השחקנים הטובים ביותר במדינה לפי Rivals.com (מקום 83, 21 מבין הפאוור פורוורדים), ESPN (מקום 87, 17 מבין הפאוור פורוורדים) ו-Scout.com (מקום 95, 23 מבין הסנטרים).
כג'וניור הוא העמיד ממוצעים של 19.8 נקודות, 13.0 ריבאונדים ו-3.8 חסימות, וקלע 53.4% מהשדה ו-72% מקו העונשין. קוסטלו רשם שיא בית ספר של 19 דאבל דאבלים, ועזר לקבוצתו להשתפר ממאזן 10–11 ב-2010 ל-24–3 ב-2011 ולהגיע לחצי גמר אליפות המדינה לראשונה בתולדות בית הספר. הנתונים הסטטיסטיים שלו זיכו אותו ב-MVP של אזור סגינו ואלי. כסיניור העמיד קוסטלו ממוצעים של 16.7 נקודות, 11.8 ריבאונדים, 3 חסימות ו-3 אסיסטים וקבע שיא בית ספרי עם 14 חסימות במשחק בודד.